62018TO0763_INF
Определение на Общия съд (десети състав) от 18 декември 2019 г. —Lazarus Szolgáltató és Kereskedelmi/Комисия
(Дело T‑763/18)
„Жалба за отмяна — Държавни помощи — Сочена за неправомерна помощ, приведена в действие от Унгария в полза на предприятия, наели на работа работници с увреждания — Предполагаеми решения на Комисията, с които мярката за помощ се обявява за съвместима с вътрешния пазар — Срок за обжалване — Начален момент — Узнаване — Доказване — Дължима грижа — Акт, неподлежащ на обжалване — Недопустимост“
1.
Жалба за отмяна — Срокове — Начален момент — Акт, който нито е публикуван, нито е съобщен на жалбоподателя — Запознаване с точното съдържание и мотивите — Задължение да се поиска пълният текст на акта в разумен срок след узнаване за съществуването му
(член 263, шеста алинея ДФЕС)
(вж. т. 22, 28 и 30)
2.
Жалба за отмяна — Актове, подлежащи на обжалване — Понятие — Актове, които произвеждат задължително правно действие — Писмо на Комисията, адресирано до национален съд, в която тя му дава информация за хода на воденото от нея производство по жалба в областта на държавните помощи — Изключване — Недопустимост на жалбата
(член 263 ДФЕС)
(вж. т. 37—39)
Предмет
Искане на основание член 263 ДФЕС за отмяна на решенията, които се твърди, че Комисията е взела, от една страна, по подадената до нея жалба SA.29432 — CP 290/2009 — Унгария — Помощ за наемането на работници с увреждания, която е неправомерна поради дискриминационност на уредбата, и от друга страна, по подадената до нея жалба SA.45498 (FC/2016) — Жалба от OPS Újpest-lift Kft. относно държавната помощ, отпускана на предприятията, наели на работа работници с увреждания между 2006 г. и 2012 г.
Диспозитив
1)
Отхвърля жалбата.
2)
Осъжда Lazarus Szolgáltató és Kereskedelmi Kft. (Lazarus Kft.) да заплати съдебните разноски.